Vintermygg

se tekst i artikkel

Vintermygg (Trichoceridae) er en liten familie av middelsstore, slanke mygg. De ligner stankelbein, men er ikke nært beslektet med disse.

 Utseende 
Vintermyggene er som oftest grå-brunlige på farge. Hodet er lite, med store fasettøyne og tre punktøyne (ocelli). Antennene er lange og tynne, tråformede  med 18 ledd. Munnfølerne (palpene) er ganske korte. Vingene er store, lange og slanke med et årenett som ligner stankelbeinenes, men kan skilles fra disse på at det er noen flere årer som når vingekanten og at analåren (A) har en skarp bøy og svinger rett bakover. Beina er lange og tynne med veldig små eller helt uten sporer på tibia.

Larvene lever i strølaget. De er hvitaktige, uten bein, men med en velutviklet hodekapsel. Åndehull (spirakler) finnes på det andre og det siste segmentet.

 Levevis 
Vintermyggene er en av de få insektgruppene som hovedsakelig er aktive som voksne i vinterhalvåret. Arter i slekten Trichocera kan påtreffes mellom oktober og april, og er i aktivitet når temperaturen kommer over frysepunktet. Myggene danner svermer der de «danser» ved å fly opp og ned. De sjeldnere artene i slekten Cladoneura flyr i sommerhalvåret.

 Systematisk inndeling med nordiske arter 
Det er på verdensbasis beskrevet fire slekter vintermygg med til sammen litt over 110 arter.Zhang, J. 2006. Denne oversikten har med nordiske arter.

Slektene (og noen underslekter av Trichocera) kan bestemmes ut fra Dahl & Alexander (1976) Dahl, C. & Alexander, C.P. 1976. som utbredelsesdataene i den følgende listen er basert på. 

I Europa er slektene Trichocera og Cladoneura (tidligere navn: Diazosma) kjent, begge er rapportert fra Norge. Det er derimot ennå ikke gjort noen systematisk kartlegging av familien i Norge.

 Orden Tovinger (Diptera)
 Underorden Mygg (Nematocera)
 Overfamilien Trichoceroidea 
 Familie Vintermygg (Trichoceridae)
 Slekt Trichocera Meigen - Holarktisk, ni arter funnet i Norge 2019.
 Trichocera annulata Meigen, 1818, funnet i Norge
 Trichocera borealis Lackschewitz, 1934
 Trichocera brevis Krzeminska, 2002
 Trichocera dahlae Mendl, 1971
 Trichocera implicata Dahl, 1976
 Trichocera hiemalis (DeGeer, 1776), funnet i Norge
 Trichocera implicata Dahl, 1976Kjærandsen, J. 1993.
 Trichocera inexplorata Dahl, 1967
 Trichocera lutea Becher, 1886, funnet i Norge
 Trichocera maculipennis Meigen, 1818, funnet i Norge
 Trichocera major Edwards, 1921, funnet i Norge
 Trichocera mendli Dahl, 1967
 Trichocera pappi Krzeminska, 2003
 Trichocera parva Meigen, 1804, funnet i Norge
 Trichocera regelationis (Linnaeus, 1758), funnet i Norge
 Trichocera rufescens Edwards, 1921, funnet i Norge
 Trichocera saltator (Harris, 1776), funnet i Norge
 Trichocera sparsa Starý & Martinovský, 1996
 Trichocera sibirica Edwards, 1920
 Slekt Cladoneura Bergroth – Holarktisk, tre arterStary, J. & Martinovsky, J. 1993.
 Cladoneura hirtipenne (Siebke, 1863)
 Slekt Nothotrichocera Alexander - Australasia
 Slekt Paracladura Brunetti - Nord-Amerika, Japan, Taiwan, India, Chile og New Zealand

 Referanser 

 Litteratur 
 Dahl, C. & Alexander, C.P. 1976. A world catalogue of Trichoceridae Kertesz, 1902 (Diptera). Entomologica Scandinavica 7: 7-18
 Dahl, C. og Krzeminska, E. 1997. Trichoceridae. Side 227-237 i: Papp, L. og Darvas, B. (red.) Contributions to a Manual of Palaearctic Diptera, Volume 2. Science Herald, Budapest.
 Freeman., P. (1950). Trichoceridae Handbooks for the Identification of British Insects 9 (2) Diptera. R. L. Coe, P. Freeman and P. F. Mattingly. London.
 Kjærandsen, J. 1993. Diptera in mines and other cave systems in Southern Norway. Entomologica Fennica 4: 151-160
 Laurence, B. (1957). The British species of Trichocera (Diptera: Trichoceridae). Proceedings of the Royal Society of London, Series A 32(7-9): 132-138
 Nielsen, B. O. 1970. Some remarks on the identification of Danish Wintergnats (Diptera, Nematocera, Trichoceridae). Flora Fauna, Silkeborg Volume: 76: 33-42
 Shtakelberg, A.A. 1988. Family Trichoceridae (Petauristidae). Keys to the insects of the European part of the USSR. Volume 5: Diptera and Siphonaptera. Part 1. : 68-71
 Stary, J. & Martinovsky, J. 1993. A review of the genus Diazosma (Diptera: Trichoceridae). European Journal of Entomology 90: 79-85
 Stresemann, E. et al. 1990. Exkursionsfauna von Deutschland. Band 2/2. Wirbellose: Insekten. Zweiter Teil. 7. Auflage. Exkursionsfauna von Deutschland. Band 2/2. Wirbellose: Insekten. Zweiter Teil. 7. Auflage. : 1-424
 Wahlgren, E. 1922. Tvavingar. Diptera. Forsta underordningen Orthorapha. Forsta gruppen Myggor. Nematocera. Svensk Insektfauna Volume: No.,25 Issue: 2 : 205-273
 Zhang, J. 2006. New winter crane flies (Insecta: Diptera: Trichoceridae) from the Jurassic Daohugou Formation (Inner Mongolia, China) and their associated biota.'' Canadian Journal of Earth Sciences 43: 9-22

 Eksterne lenker 

 Norsk Entomologisk forening – for deg som vil lære mer om insekter.

Kategori:Mygg